અમદાવાદ- ગુજરાતના મુખ્યપ્રધાન વિજય રુપાણી આરએસએસની મીડિયા શાખા વિશ્વ સંવાદ કેન્દ્રના એક કાર્યક્રમમાં એક નિવેદન આપી ઘણાંની આંખે ચડી ગયાં છે. સીએમ રુપાણી દેવર્ષિ નારદ જયંતિની ઉજવણી માટે આરએએસ આયોજિત કાર્યક્રમમાં ભાગ લેવા પત્રકારોને સંબોધન દરમિયાન તેમણે જણાવ્યું કે ‘દેવર્ષિ નારદ ગૂગલની જેમ બધું જ જાણતાં હતાં.’ તેમણે વધુમાં નારદજી વિશે જ્ઞાન વહેંચતાં જણાવ્યું હતું કે નારજને આખી દુનિયાની જાણકારી હતી જેવી રીતે આજકાલ ઇન્ટરનેટ સર્ચ એન્જિન ગૂગલને છે. આજે પણ પ્રાસંગિત છે કે નારદ તમામ માહિતીઓ ધરાવનાર હતાં. માનવતાની ભલાઇ માટે જાણકારી મેળવવી તેમનો ધર્મ હતો અને આજે તેની જરુર છે.